OpenLLM-France/wikimedia huggingface dataset:
# Ar raz qær hac ar raz divar ar mæz

Oberennoù damheñvel pe handelvoù all zo ivez, gwelout Razh Kêr ha Razh Kouer.
| ◄ Ar glesqer hac an hegen | Ar raz qær hac ar raz divar ar mæz | Ar bleiz hac an oan  ► |
Raz qær a roas ar beden D’e vreur o chom var ar mæs Da zebri gantan fritaden Quilheryet assambles.
Var un tapis soupl ha sqidus Ar frico oe servichet. Comprenit na peguen joaüs Oa ar c’houblat mignonet.
Lein a oa fichet e doare, Na re sallet na re zouç. En dra ebatent en dail-ze, Ur re bennac a ras trous.
Adre an or trous a glefzont : Peb raz a red quit, m’ar goar. Achu an trous, e tistrojont Hac ar ras qær a lavar :
Peur-echuomp hor frigoussen. Aoalc’h, e me raz couër : Deut dumâ varc’hoas d’ho meren ; Ne brometan qet couls cher.
Mæs netra na droubl va frejou ; Distourm o debran bemdez. Fæ e guenin an ebatou C’huero gat spount hac encrez !
# Da vap Doue en em c’hreat den

| ◄ Eur skeuden euz an Dreinded | Da vap Doue en em c’hreat den | Craou Bethleem ► |
Mar tleomp da Zoue ar brasa anaoudegez vad evit hor beza crouet, evit beza roet deomp ar vuez, kement on euz ha kement ma zomp, e tleomp c’hoas muioc’h dezhan evit beza roet he vap muia karet evit hor prena, e tleomp c’hoas muioc’h d’an Doue Salver-ze en deus teurvezet en em ober den ha mervel var ar groas evit hor savetei ; rag an iliz a c’half eurus fazi pe bec’het hon tad kenta, abalamour anez n’hor bije ket bet eun hevelep dasprener, eun hevelep Salver. Meuleudi an Doue Salver-ze, meuleudi he hano santel a dlefe beza dalc’h mad e ginou pep kristen. Setu perag e laker ama eur goms bennag en he henor.
# Da varzed Kemri

Ra vezit deut-mad, kenvreudreur,
Barzed helavar a Vreiz-Veur,
Pa c’heuz prizet treuzi ar mor,
’Vit starda dorn breudeur Arvor !   Stignet kerden ho telennou
Da gana d’emp kanaouennou,
Kanaouennou kaer ar varzed
Savet enn amzer dremenet.
Lavaret d’emp hirio penaoz,
Penaoz, siouaz ! enn oajou koz,
Eo c’hoarvezet ann disparti
Etre hor breudeur ker ha ni.
Kanit diwar benn ann Druzed
Enn ho dorn ar falz alaoueret,
Ho baro hirr, ho zaeou gwenn,
O prezeg war lein ann dol-men.   Kanit ar bobl nerzuz meurbet,
Ann dud gallouduz deuz bernet
Ar c’herrek pounner bern-war-vern,
Evit bezia ho fenn-tiern ;   Ho deuz savet toliou, penliou
Sounn, goude kalz a ganvedou
Sounn hag lavaret bepred :
«Bro Breiz-Izel na varvo ket ! »   Kanit ivez a vouez huel
Ann emgann ruz hag ar brezel,
Ar roue ter, ar roue gwir
Arzur hag he gleze meur dir,   Pignet war he varc’h glaz sternet,
P’en em strinke ken kounnaret
E kreiz stroll ann enebourien
Hag ho flastre evel merien.   Kanit Riwal ann diouganer,
Riwal ar barz hag ar goaper,
War eur skubelen a c’haolad
O nijal war zu ar zabat ;   Enn dro d’ezhan stroll ann diaoulou
O iudal euzuz er meziou,
Ar c’horred du war ann dorgenn
Penfollet gand ann abaden.   Ann ouc’hed vor o soroc’ha,
Ar vor gezek o c’hourina
War grib eonuz ar gwagennou
Pa ziroll stourm ha kurunnou ;
Ar mor-verc’h koant ken draitourez,
Hanter pesk hag hanter vaouez,
0 kana flour d’ar verdaidi
Da lakat brevi ho listri,
Kanit bro ann Hiberni glaz,
Bro ar verzerien, ar zent braz :
Efflamm Renan, Ke ha Sane,
Sent leun a feiz, a garante,   A ziskennaz enn Breiz-Izel,
’Vit prezeg d’emp ann Aviel,
A zavez war gern ar peulven
Kroazou skedennuz Mab-ann-den ;   Hag hon diskaz da azeuli
Ar map ganet er marchosi,
Ni tud direiz n’hon doa biskoaz
Stouet hor penn dirak nep goaz.   Tridall a ra hor c’halonnou
klevet iez hor gourdadou,
Hag ann delenn o sini c’houek
Enn douar zantel Sant-Briek.   Setu va dorn, Kenvroidi !
Ha teir iouc’haden ’vit Kemri !
Ia ! daoust d’ann amzer, daoust d’ar mor,
Breur eo Kemro da vap Arvor !
# Da viken, o Mamm ger

Oberennoù damheñvel pe handelvoù all zo ivez, gwelout Ho pezet zonj, o Mam dener (Da viken).
| ◄ O ma ene, kanomp bemdez | Da viken, o Mamm ger | Enor d’hoc’h ano binniget ► |
* Da viken o Mamm ger ni vo ho pugale
* Gant sikour ho kalon devet a garantez
* Ho pet sonj mat o Mamm dener
* A gomz diweza hon Salver
* Pa oe war ar groaz astennet
* Kent kinnig d’e Dad e spered
* Jezuz da Yann a lavare :
* « Selaou, e man da Vamm aze. »
* D’eoc’h e lavare, o Gwerc’hez !
* « Ho Mab eveldoun Vo hennes. »
* C’houi ’oar, ’n eun doare meurbet splann,
* N’oa ket hepken, eno, Sant Yann,
* Met ni holl Jezuz a roe
* D’eoc’h-c’houi, hon Mamm, da vugale.
* Gwerc’hez ni ’oar pell ’zo, ivez,
* Ez oc’h ar Vamm a garantez ;
* Kalon eur vamm, d’he bugale,
* A vez digor da hep mare.
* C’hoaz e fell d’imp d’eoc’h en em ouestla,
* Mari, hon Mamm, ar vamm wella.
* Pa ’z omp ken sempl, n’hon eus esper
* Nemet ’n ho kalon ken tener.
# Da ene va mamm vad

| ◄ | Da ene va mamm vad | Telenn Remengol  ► |
E-c’harz ar mor ounn ganet, e bro sant Gwenole,
Ha biskoaz nemet glac’har n’em beuz bet em bue.
Ia, glac’har ha karante, setu va flaneden,
Planeden rust ha kalet da heulia penn-da-benn,
Pa oann em bugaleach, va mamm baour aliez
A lavare d’in : « Va map, kar ha ped ar Werc’hez ;
» Ped anezhi, va mabik, ped Gwerc’hez Remengol ;
» Mar he fedez a galon, biken ne d-i da goll. »
Patronez va mamm dener, Gwerc’hez vad Remengol,
Ped gwech hoc’h euz-hu miret nad-ounn me eat da goll ?
Ho pedet am euz bepred ; breman, a-rok mervel,
E kaninn ho meuleudi d’am breudeur Breiz-Izel.
# Da sant Joseph

                         Var don : Drouk-Kinnig Nomenoiou.
                                  E Barzaz Breiz.
* Sant Joseph, ra viot meulet,
* Ha gant an oll trugareket,
* Joseph ;
* Ha gant an oll trugareket.
* Abalamour m’oc’h euz maget
* Gant ho labour Salver ar bed.
* E kraou Bethléem, pa oa ganet,
* Gant Mari ’peuz hen adoret.
* Tre ho tivrec’h ’peuz hen douget,
* Ha diouz peb drouk hen diouallet.
* C’hui oc’h euz sec’het an daelou
* A skuill’ he zaoulagadigou.
* Pa glask Herodez her laza
* D’an Egypt c’hui dec’haz gantha.
* Da zaouzek vloaz pa oe kollet,
* Gant glac’har vraz ’peuz hen c’hlasket.
* C’hui hen c’haraz evel eun tad ;
* Hen ho karaz evel eur mab.
* Ni fell deomp ive ho karet,
* Ma vezimp ganeoc’h sikouret.
* Da vont eun devez da repoz,
* En ho kichen, er Baradoz,
* Joseph ;
* En ho kichen, er Baradoz.
* Marianna KERLOROK.
# Da varzed Breiz

Piou a roio d’in diouaskel evel d’ar goulmik hag e nijinn hag e tiskuizinn
                         Salm., LIV, 6.
Meuleudi d’e-hoc’h, kanerien Breiz ! Va c’halon a zo enn ho kreiz Pa-z-oc’h a bep tu dastumet Da harpa ’r vro ’deuz ho maget : — E Paris va c’horf zo dalc’het, Med daved hoc’h nij va spered, Vel al labous, a denn askel, Nij da gaout he vreudeur a bell.
Pell diouz ho pro ounn bet ganet ; Ha mont da Vreton em euz gret, Kerkent, breudeur, ha ma weziz, Oa chomet Kelted ar Vreiziz. — Me ’garfe, trezek Breiz-Izel, Gallout nijal a denn askel, Vel eunn evn e kaoued ganet Garfe mond da vro ann evnet.
Seulvui doare Breiz a zeskiz, Seulvui a galon ho c’hiriz, Hag e c’hoantaiz mont d’ho pro Da veva, da vervel eno ; — Vel ma c’hoanta, d’ar c’hoad huel, Ann evn nijal a denn askel, Nijal etrezeg ar c’hoad glaz Elec’h ’ma neiz ‘he vreudeur c’hoaz.
Aliez, Barzed, ann avel A gasaz d’in ho mouez a bell ; Helavar oa, c’houek ha pergen ; Hi am frealze em anken : — Evel-se, pa zeu da glevet Ann evnig e kaoued dalc’het Mouez he vreudeur skiltr ha laouen, Teu d‘ezhan frealz hag anken.
Gan-e-hoc’h a zo peb a delen ; Ne oa telen e bed gan-en ; Koulskoude, c’houi a deurvezaz Va lakat enn ho Preuriez vraz. — Evel-se a ra ann eostik, Ar glozard bag ar sidanik, Pa lezont ho breur ar golven Sevel he vouez enn ho c’hichen.
He sevel ’rinn dirag tud Breiz, Da lavaret d’am breudeur geiz : « Bodit holl endro d’ar banniel A zalc’h Kermarker ken huel ! » — Evel-hen, pa ruz tost d’eunn neiz Ann aer wiber da grap he freiz, En em start ann holl evnigou Da drei out-hi ho begouigou.
Trugarekat d’e-hoc’h, Barzed frez, Diwallerien nerzuz hoc‘h iez ! Me a bedo Doue d’hon c‘has Da Vreiz all : eno ‘kanimp c’hoas. — Ra roio d’e-omp he Varadoz, D’ann evn he neizik er bod roz ; Ra viro d’e omp ar brezonek. Evel d’ann eostik he brezek !
Ann hini a reaz ar zon-man. A reer a-vro-c’hall anezhan ; Hogen breizad eo a galon ; Roit d’ezhan eunn hano gwirion. — He gorf e Bro-C’hall ’zo dalc‘het ; He spered a vad n’ema ket : Nijal ’ra trezeu Breiz-Izel Bemdeiz, bemnoz, a denn askel.
Charlez a Vro-C’hall.
# Iannik ar Bon-garçon (Bourgault-Ducoudray)

Oberennoù damheñvel pe handelvoù all zo ivez, gwelout Yannig ar Bon-garçon.
| ◄ Disul vintin | Iannik ar bon-garçon | Kimiad ann ene ► |
* Ur marc’hadour bihan, euz ar ger a Rouan
* Zo et da Gerhaes, da foario galangoan
* Da brena daou c’houpl saout, ur c’houpl oc’henn iwe,
* Ewit gonit ganthe e-bars ar foar newe..
L’air de ce gwerz est dans le mode majeur.
Chanté par Mr Le Goaz Guingamp
# Iliz ma farroz (ton)

| ◄ Eur vamm hag he bugel | Iliz ma farroz | Plac’hik Eusa ► |
N°8.
# Ilis Jesus

| ◄ Traou ar bed | Ilis Jesus | Tostat da Zoue ► |
"Deud oc’h a bell"
* 2.
* Mes ennhi a zo kavet eur wezen fiez fall.
* Justis an env a ro urz d’he distruja raktal.
* Perag e choum hi ama, dispriz a ra va gloar,
* Rag difrouez e choum bepred, he lam euz an douar.
* 3.
* Aotrou, lez anezhi evit ar bloaz ma c’hoaz
* Diskouez da garante, espern hi dre da c’hras
* Labourat ’rin evithi, kaiz dispin vezo groet.
* Ha ma na zoug ket a frouez neuze vezo troc’het,
* 4.
* O! na ped ine difrouez en Iliz Jesus-Krist
* Zo zalvet dre he beden euz tan an ifern trist
* Selaou hirie ta pec’her, ha goulen gras raktal,
* Rag an termen a dosta, ma troc’ho ’r blanten fall.
# Iliz Gwengamp

| ◄ Da Galon Jezuz | Iliz Gwengamp | Kantik Itron Varia Wir-Zikour ► |
* War eun dosennig a-us d’an Treo,
* A dremen sioulik dindan an delio,
* Iliz koz Gwengamp ’zo diazeet,
* Evel eur c’hastel, war ar roc’h kalet.
* A-us d’an draouien ha da dïe ker,
* Diwar-dro ’weler o sevel en er
* He zourio uhel, dispar-tre o-zri,
* En-dro d’ê evned, ’vel ’n dro d’eur c’houldri.
* Unan aneze, hanvet an Tour-kreiz,
* Lod ’nean savet ’rôk Charlez a Vleiz,
* War beder wareg ’zo diazeet,
* Gwareier teo-teo, a c’hiz-koz bolzet.
* An daou-all, tost-tost an eil d’egile,
* Etreze war-dro pemp kammad bale,
* Gwechall ’oa henvel ; breman e weler
* Tour ledan ha moan, kenver-ouz-kenver.
* ’Krec’h an Tour ledan eman ar c’hleier,
* Er c’hreiz, ar c’hloc’h bras, ar c’haeran ’glewer
* War-dro, ha tri-all. An hini bihan,
* Koz-koz, da dintal a-vec’h a dihan.
* Tour an horolaj ’hanver an tour all,
* E vein ’zo debret gant an amzer fall :
* En disheol heman eman ar Porched
* ’Lec’h ’ma teu kement a berc’herined.
* Porched binniget, Ti santel ar Vam
* ’Deuer da bedi, a-bell, da Wengam,
* Ennan ’ve dalc’hmad evel eun ezen
* A zav eus golo hag eus ar beden !
* En daou du d’ean, a-hed ar voger,
* ’N daouzek Abostol, kenver-ouz-kenver,
* Hag ’us d’an ôter, uhelik e-krec’h,
* Itron Wir-Zikour, he Mab war he brec’h !
* Salud, o Gwerc’hez ! nan hallomp tremen
* Hep lavaret d’ec’h eun tammig peden,
* Eus ho tron uhel, war ar beajour,
* Skuilhet ho pennoz, Itron Wir Zikour !
* Ha breman deomp diabarz ’n iliz,
* Toullet he leur-ven gant treid ar Vreiziz.
* Gwasat m’eo ledan, ha ma kav an den
* Levenez pa lar enni eur beden !
* En-kreiz an iliz bep seurt gwareier,
* Savet pell a zo, e pep koulz amzer !
* E tu hanter-noz, pilhero moan-moan,
* A-dal d’ê re-all pounner ha ledan !
* A-us e c’haller, ’tre ar vein tremen
* Ha kât labouriou ’vel na ve gret ken,
* Mein-rouz kizellet ken brao ha ken mat
* Ma reont d’ec’h chom batet ’bep kammad !
* Pen an iliz ’fad a zo eur burzud ;
* Ar re ’doa savet anean ’oa tud !
* Gant e volz ledan, e vein-benerez
* War ar gwareier na petore pouez !
* Harpet ’int ’bep tu, ha c’hoaz e plegont,
* Met pempkant vla ’so, ma n’eus ket ’n tu-hont,
* Ar vein-ze ’zo bet priennet ken mat
* Ma chomont peget ha kompouez dalc’hmat.
* Dindan ar c’heur-bras e zo relego,
* Relego prinsed pell a zo maro.
* E wareier kaer gwechall a zo bet
* Gant Charlez a Vleiz krec’h-traou alaouret.
* Tro-zro an iliz ’weler war gwer kaer
* Bue ar Werc’hez, bue hon Zalver,
* Sent ha santezed, ha darvoudou-all
* E kerig Gwengamp c’hoarveet gwechall.
* Dindan ar gwer-ze en em gav bolzo
* Elec’h ez eo bet, goude o maro
* Douaret kalz tud a ligne uhel,
* Lod ane brudet en hon Breiz-Izel.
* Ma ’peus lagad mat, gret tro an iliz ;
* Hag e kavfet c’hoaz meur a dra iskiz ;
* ’Met arôk kwitat, mar plij, daoulinet,
* Ha gret eur beden d’ho Mam vinniget.
* Kant vlavejo-zo, ar Vretoned koz
* O deus goulennet diganti bennoz ;
* Evelte, Breiziz, ’n em blijet ive
* O tarempredi Ti Mam ho Toue !
# Iliz Ploneour

| ◄ Ar Breizad | Maro barz Breïz-vihan  ► |
« War zao ! Ploneouriz sant Jermenn ! Ho pleo tronset ha sonn ho penn, It da ziskouez d’ho koaperien Na grenit ked dirak fesken.
« Kals re bell oc’h euz gouzanvet Enn abek d’in, va mignoned, Peb goaperez, peb glaouregez Aberz kement a stelj botez !
« Kement koz-ki a zo er vro, (Boed ar vran ho c’horvou maro !) Pa fell d’e-hoc’h moned e neb lec’h, A zeu da chalpat war ho lerc’h !
« War zao eta ! va fillored ! Diskouezet ne ket feskenned Ouffe mirout ouz Ploneouriz Da zevel arre ho iliz. » —
Enn hunvre kleviz evelhenn Patrom Ploneour Sant-Jermenn ; Ha me sevel ter, heb dale, Gant tarz-ann-deiz, war ma gwele :
— Ha pebez safar eo he-man ? Hag ar brezel zo er vro-man ? Hag ar Zoz ruz, hon enebour, En defe dreistlammet ar mour ?
— Kloareg iaouank, mar plij gan-e-hoc’h, Stenet ho tiouskouarn gwellikoc’h : Ar Zoz ruz na ra trouz e-bed ; Ploneouriz na lavarann ket.
« War zao ez int holl, enn eur pez, Da zevel ho iliz nevez ; Holl ho c’hirri ho deuz sternet Da zigas ann danvez zo red.
Klevout a rit oc’h hinteal Ar marc’h, eur zeien ouz he dal ; Hag o vleja ’nn ejenn pounner Evel ma kroz kurun enn er.
« Klevout a rit o c’huitellat Ar bleniour-karr, a galon vad ; Ar garrigel leun o strakal, He rod, dindan, o wigourtal,
« Klevout a rit o tiskarga Mein war vein oc’h en em zrailla ; Ha dir ar gizel o skrija, Oc’h ho zroc’hi, oc’h ho bena.
« Klevout a rit micherourien Enn eur gana eur ganaouen Ker kaer ma tav ann evnigou Gludet er c’hoat war ar brankou :
— « Ar juzevien, amzer gwechall, « Kaset da chomm er broiou-all, « 0 veza deuet var ho c’hiz « A eaz da sevel ho iliz :
« Pobl Doue oant ; pobl Doue omp ! « Evel-t-ho gand joa assavomp « Ti hor patrom muia-karet « Ti Doue a oa diskaret.
« Stardomp c’houek ! aita ! mignoned ! « Eunn tol c’hoaz hag e ma sonnet ! « Eunn tol c’hoaz hag e ma toet ! « Eunn tol c’hoaz hag e ma peur-c’hret ! »
Peur-c’hret eo ! Ra zeuio breman Deuz ann envou Doue enn-han ! Ra ziskenno, hep dale pell, Hon Eskop mad oc’h he c’hervel.
Ha c’houi, skinsit, amezeien ; Hejit ho penn c’hoaz o tremen ! Horjellit ho kleier ouz omp ! Brinbala hor re a reomp !
# Passe-pied (4)

| ◄ Passe-pied | Passe-pied | Passe-pied ► |
# Patatezenn Biel

| ◄ Janned | Patatezenn Biel | Ar barz hag he viniou ► |
* Anavezet hoc’h euz Biel ?
* Ia, Biel euz ar C’hozkastell ?
* Er skol eo bet chomet pemp bloaz,
* Heb n’en defe gallet biskoaz
* Ar skolaer lakat enn he benn,
* Stag-oc’h-stag, peder lizerenn.
* Evel-se pa’z eaz d’ann arme
* Oe truezuz-meurbed he zoare.
* Rag kaer en doa klask ober mad,
* Digeri braz he zaoulagad,
* E teue da zevel a-wechou
* He zourn kleiz e leac’h he zourn deou.
* Al lampouned Parizianed
* A gav abeg er Vretouned ;
* Ha diwar-benn Biel, bemdez,
* E reant a bep seurt farserez ;
* Dreist holl, eur c’hoz tamm lakipod
* A ioa c’hoaz flemmusoc’h he deod.
* A-benn eunn nebeudik miziou
* Biel a zeskaz meur a c’heriou.
* Hogen er c’hazarn, eunn dervez,
* Edeur o kignat patatez.
* Hag ar Parizian da gana,
* O c’hoapaat, ann diskan-ma :
* « Ar patatez vid al loened
* « Hag ar c’hroc’henn d’ar Vretouned ! »
* Ruzder a deuaz e penn Biel ;
* Hag hen da daoler eur gwall zell
* War eur batatezenn bounner
* Ha, da c’houde, war ar goapaer.
* Biel euz ar batatezenn
* A zalc’he gant-han ar c’hroc’henn ;
* Med ar batatezenn kignet
* Kerkent gant Biel a zo stlapet
* Oc’h ginou braz al lakipod,
* Ken kren, ma chaokaz beg he deod.
* Ann holl zoudarded a c’hoarze
* Ha, d’he dro, Biel a gane :
* « Ar patatez evid-oud-te
* « Hag ar c’hroc’henn evid-oun-me ! »
# Pater ar goulmic wenn

| ◄ Te Deum badeziant | Pater ar goulmic wenn | Oraison santès Barba ► |
Me ’m boa gwelet eur goulmic wenn  O tremen a uz d’am penn, Ha ganthi ’n he beg eur rozenn,  Euz a jardin ar Vadalen. Ha me o c’houlenn diganthi  Pelec’h ec’h ê da repozi. Hi o lavaret d’in ’velhenn :  « ’Lec’h e-man Pezr, ha Pôl, ha Mari Madelen, Tri o scriva, pewar o lenn, Ter gwerc’hès oc’h enaoui golô ’Lec’h ma laromp hon fedenno.  Pater noster crucifi ! Da Jezus-Christ en Angeli, Caëra mabic a zo er bed Zo war ar groaz crucifiet, Lavaromp oll, bihan ha braz :  Deo gratias !
Une variante de la même prière, dit :
Me ’m boa gwelet eur goulmic wenn
 Em c’hever o tiskenn ;
Me o c’houlenn diout-hi
 Pelec’h ec’h ê da repozi.
Peder gwerc’hès oc’h enaoui golô, D’imp da laret hon fedennô.
Pater noster Jezus pur, Tri ave Maria ’n hor c’herc’hen,  A-dreuz hac a-hed, D’hon diwal euz ann Drouc-Speret,  Euz ar mor, ann awel, Ar seiz pec’hed marwel.  Ar Judewien a zo cri O vale ’n heur a hanter-noz,  Gant flammo tan, leternio cloz…
# Passe-pied (2)

| ◄ Bal | Passe-pied | Passe-pied ► |
# Passe-pied (3)

| ◄ Passe-pied | Passe-pied | Passe-pied ► |
# Passe-pied (5)

| ◄ Passe-pied | Passe-pied | Dérobée ► |
# Pater Noster

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Pater noster gant Narsis Kelien ;
* Pater noster dibidoup gant Fañch an Uhel ;
* Pater noster debidoré gant Fañch an Uhel
Sellout ivez ouzh :
* Pater Jann gant Fañch an Uhel ;
* Pater ar goulmic wenn gant Fañch an Uhel ;
* Pedennou gant Gabriel Morvan ;
* Pedennou diouz ar mintin ha diouz an noz gant Yann-Vari Perrot
# Pater noster (Kelien)

Oberennoù damheñvel pe handelvoù all zo ivez, gwelout Pater Noster.
| ◄ Berceuse et Jeu | Pater noster | Berceuse et Ronde ► |
* Pater noster, dibi doub,
* ’Man ma c’has o nean stoup ;
* Ha ma c’hi war lein an ti
* Oc’h ozan boued d’ann ouidi ;
* Ann ouidi dorn ha dorn
* O kas toaz d’ann ti-forn ;
* Ar c’hoele braz gand he gorn
* O lakat ’nhe-zo ’barz ar forn ;
* Ar blei bihan gand he lost
* O Lakat an-he tost ha tost ;
* Ann hini goz ’kreiz ann hent
* O krial fors war he dent ;
* Ar potr koz tost d’ann tan
* O c’houl para vo da goan :
* — Iodik du...
* Ha bac’hado en daou-du ;
* Iodik kerc’h...
* Ha bac’hado war-he-lerc’h. —
# Pater Jann

| ◄ Ar gewier | Pater Jann | Disrevel pedenno (confiteor) ► |
— Pater noster, Jann ;  — Pater noster, mamm, e-mé Jann.  — Ha dimezet oc’h, Jann ? — Ia dimezêt awalc’h, dimêt da vates eur bêlec !  — O pegen gwaz, Jann !
— Gwaz abed, eme Jann, hi devoa parkigou,  Ha me am boa c’hadigou.
 — O pegen gwell, Jann !
— Gwell a-bed, eme Jann, tri farcad kerc’h am boa  Hac a ies hol en drog.
— O pegen gwaz, Jann !
— Gwaz a-bed, eme Jann, tri forc’hellic am boa,  Hac am boa bewet gant-he.
 — O pegen gwell, Jann !
— Gwell a-bed, eme Jann, o poac’had ar iot goadigennou,  E tewiz ma biz.
 — O pegen gwaz, Jann !
— Gwaz a-bed, eme Jann ; ober a ris eur gest,  Hac a oe savet tri di.
 O pegen gwell, Jann !
— Gwell a-bed, eme Jann ; o sevel ann diweza,  A oe bornet ma groeg.
 O pegen gwaz, Jann !
— Gwaz a-bed, eme Jann, pa eo laret gant Doue :  « Gwell eo beza born eget dall ! »
# Godest - Dastumaden 01

| ◄ | Barzed ar bobl : Juluan Godest  ► |
| BRETONS : ce recueil de vers du vieux Barde-fermier Godest a pu être imprimé grace à la générosité du vaillant et aimable Barde Théodore BOTREL qui a bien voulu offrir la somme nécessaire à l’éditer ———— Merci a lui pour les bardes indigents DE NOTRE Basse-Bretagne ! | BREIZIZ : An dastumaden gwerziou-ma gant ar Barz koz Mêrour Godest a zo bet gallet hi moulla bennoz da vadelez ar Barz kalonek ha karantezus Theodor BOTREL pehini an neuz kinniget peadra d’hi embann. ———— Trugarez d’ezan evid Barzed ezommek hon Breiz-Izel ! |
Nota Bene. — Le produit de la vente servira à créer un prix qui sera consacré aux Concours poétiques populaires de l’Union Régionaliste Bretonne (Kevredigez Broadus Breiz).
François JAFFRENNOU,
Secrétaire Général Adjoint.
Carnoët, par Callac, 1-11-03.
À nos derniers Bardes champêtres
Soyons charitables et doux,
Car c’est l’âme de nos ancêtres
Qui chante au cœur de leurs binious !…
          Théodore BOTREL.
Port-Blanc, par Penvénan, 28-10-03.
# Goad Jesus

| ◄ Adsavidigez Jesus | Goad Jesus | Gloar d’ar Mesi ► |
"Me o salud"
* 2.
* Al laer euz ar groaz pa hen gwel,
* A goll buhan he wall spouron,
* Hag a zo eurus da vervel
* Pa wel kaout gras leun ha pardon.
* 3.
* Ni zo ive pec’herien baour.
* Ha d’ar feunteun ze omp galvet
* Gant Jesus-Krist hon hanterour,
* Evit beza en hi gwalc’het.
* 4.
* Gwad Jesus-Krist Emmanuel
* Hon netaio a bep pec’hed;
* Ha kement se, ’me n’Aviel,
* Dre eur gwir garante barfet.
* 5.
* Ha c’hoaz gwad pur ar Zalver ze,
* A ro ouspen d’an den pec’her,
* An esperans da vont ive.
* d’Hen meuli gant eun delen gaer.
* 6.
* Juntred mad ha laket en ton,
* Gant Jesus-Krist hon gwir Aotrou,
* Vit meuli Doue war he dron
* Bete fin an holl ganvejou.
# Godest - Dastumaden 07

| ◄ Gwerz nevez evid ober meulodi... | ► |
[War-lerc’h gwerziou poblus ar barz koz Godest, savet dreist-holl war zujedou breton ha relijius, daoust ha na ve ket natural diskouez ive d’al lennerien eur skouer bihan deuz ar c’hiz ma rime gwechall — brema ’zo war dro pevar-c’hant vloaz — barzed poblus Breiz-Izel an amzer-ze ?
Sethu ama eur pennad tennet diwar eun « nouël » brezonek deuz divez ar xvi$^{ed}$ kantved. Abaoue, hon iez he deuz chenchet, evel ma chench holl iezou beo ar bed, mez na vo ket koulskoude re diez da intent evid ar Vrezonegerien disket.) (Ar c’hempenner.)
Kanomp Nouel vuel (1) da Nedelek Ha d’hon mestrez, Gwerc’hez roanez c’huek A c’hanaz Doe hon Roe. Ha na oe c’huek ? Braz eo he gloar en memoar peb kloarek.
Predestinet kent doned en bed-man Oe ; ha krouet dre spled (2) an Spered-Glan.
Ne gomzin mui : theologi zo bihan Da rei rezon ar berson a homan.
Pemp mil blizen (3) serten, ha tremenet, E oe en poan ha saouzan (4) pobl an bed, En tan ha fler gant Lucifer, dre red. Dre ’r basion ê ’r ranson pardonet.
El Gabriel vuel, pa hi gwelaz Fur dre vurzud, astut (5) hi saludaz Dre eun ave. Neuze e konsevaz An goar (6) Mari hon Roe ni, ’r Mesiaz.
En eun supot (7) peur-devot ha notoer An (7’) Werc’hez-man zeuaz glan hep manier Roe ’r Iuzevien, oe Doe ha Den m’hen goer ; Rag-se gramp fest hervez test an Histoer.
Ganet eo Doe hon Roe, nep hon kroëaz ! En testeni, nep a brofesiaz Oe Izaï, Heli, Hieremiaz, Ar brofeded. Gwen o bed (8) o c’hredaz !
Hiviziken (9) gret peb den levenez. Deut eo Iezu. Sethu. Dre veur druez N’hon ankoueaz p’hon lemmaz a lastez ; (10) Hen eo hon kar, dispar e drugarez.
A stad uhel, izel oe Doe ’n Elez En korf Mari, hep mui aotroniez (11). An Spered-Glan na lakaz nep annoez (12) D’ei d’hen genel, d’hen derc’hel war he laez.
Eur bern mernent (13) a bep hent zo entromp Multipliet (er pec’hed dre m’edomp). Serten Iezu dre bep tu zo uz d’omp : ’Ma hon hostiz digoantiz (14), a iz (15) d’omp !
Komun eman pebunan ahanomp. A bep pec’hed bezomp net ; ha pedomp Ar Werc’hez-man da biv glan e kanomp ! Nep gwez (16) d’ezi, gwâ (17) d’ompni, mar faziomp
Ker mam Iezu, ho siej-hu zo uhel, Hag ar bediz en languiz (18) zo izel ! Gwerc’hez an Sent, mir hon hent ’n ez kentel, Ma ’z aimp prest da Fest an Ebestel, Amen.
(1) Umblamant. (2) Oberianz. (3) Bloavez. (4) Sortilach (5) Gant doujanz. (6) An aounik Mari. (7) Lec’h. (7’) Euz ar. (8) Eurüs o stad. (9) Diagent. (10) Enkrez. (11) Stad an neb zo Aotrou. (12) Poan. (13) Glac’hariou. (14) Hep braventez. (15) Dindan. (16) Gwech abed. (17) Gwaleur. (18) Dienez. Droughirnez.
* ↑ En eul linen a zek silaben, ar 4$^{ed}$ silaben, ar 6$^{ed}$ pe ar 7$^{ed}$, engal eo, hag an 9$^{ed}$ a rim an eil gant heben.
* ↑ Mar ’neuz c’hoant unan bennag da studia ar brezonek koz, ha da ziski her lenn hag her c’homprenn, n’euz nemed labourat leoriou great war ze gant an Aotrone Loth hag Ernault.